Aegolius

se inndeling!

Aegolius er en slekt i uglefamilien (Strigidae) og omfatter fire nålevende arter av ugler, hvorav tre finnes i Amerika, og én i Eurasia, herunder også i Norge. En femte art døde ut tidlig på 1600-tallet, men ble først beskrevet i 2012.

 Etymologi 
Det vitenskapelige slektsnavnet Aegolius stammer fra det antikke greske ordet aigóleios (αἰγόλειος), som lenge har vært forbundet med ugler. Enkelte tolker det som en referanse til de små, nattaktive uglene med karakteristiske rop. I andre tilfeller antydes det at navnet omhandler en illevarslende fugl som lever i steiner og huler, sannsynligvis en slags ugle, trolig med opprinnelse i gresk mytologi. Den nøyaktige betydningen er imidlertid omdiskutert, så det foreligger ikke én entydig oversettelse. 

 Biologi 
Gruppen består av relativt små ugler med karakteristiske runde ansiktsdisker. Artene er kjent for sine nattaktive vaner og evnen til å jakte smågnagere i skogsområder.

Perleugla (A. funereus), som blant annet finnes i Norge, er spesielt vanlig i boreale skoger og er en viktig del av økosystemet i disse områdene. Av de tre amerikanske artene er slipeugle (A. acadicus) utbredt i Nord-Amerika; kanelugle (A. ridgwayi) i Mellom-Amerika; og svartbrynugle (A. harrisii) i Sør-Amerika.

 Inndeling 
Inndelingen følger Birds of the World. Norske navn på artene følger Artsdatabanken. Norske beskrivelser i parentes er ikke offisielle.

 Strigiformes, ugler
 Strigidae, uglefamilien 
 Surniinae, (spurve- og svaleugler)
 Aegolius
 A. funereus, perleugle
 A. acadicus, slipeugle
 †A. gradyi, bermudaugle, utdødd før 1623
 A. ridgwayi, kanelugle
 A. harrisii, svartbrynugle

 Referanser 
Jobling, J. A. (editor). The Key to Scientific Names in Birds of the World (S. M. Billerman et al. editors), Cornell Laboratory of Ornithology, Ithaca. https://birdsoftheworld.org/bow/key-to-scientific-names/introduction

Olson, S. L. 2012. A new species of small owl of the genus Aegolius (Aves: Strigidae) from Quaternary deposits on Bermuda. Proceedings of the Biological Society of Washington 125(2): 97105.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

Winkler, D. W., S. M. Billerman, and I. J. Lovette (2020). Owls (Strigidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.strigi1.01

 Eksterne lenker 


Kategori:Ugler
Kategori:Fugler formelt beskrevet i 1829
Kategori:Dyr formelt beskrevet av Johann Jakob Kaup